**TERMÉKNÉV Texturato védőbevonat**

**LEÍRÁS/ANYAGÖSSZETÉTEL** A bevonó anyag hosszabbítja a kényes színű homlokzati vakolatok, illetve homlokzati falfestékek színtartósságát a tűző nap és az egyre intenzívebb UV sugárzással szemben. Ezért új épületek homlokzatára is már közvetlenül a színezőanyag száradása után felhordható az azonnali védelem érdekében. Régi homlokzatok tompa, UV sugárzástól meggyengült színei a PROTECT COLOR bevonó anyag felhordása után nagymértékben visszanyerik eredeti színeiket. Az UV védelem mellett impregnálja, megerősíti a felületet, vízlepergető hatású és kiváló öntisztuló felületet képez! Német laborban, német precizitással, kiváló fejlesztési technológiai háttérrel, beszállítóinkkal közösen fejlesztettük ki a TEXTURATO védőbevonat anyagot. Fontos tudnivaló: Az extra erős UV sugárzás nem kizárólag az élőlényekre káros, hanem az épületeink napfénynek kitett felületeire is. (továbbá tetők, homlokzatok, nyílás zárók, burkolatok, kerti bútorok stb.) Az UV ártalom több módon is megmutatkozik, pl. szín elvesztése, anyag gyengülése, felületi és szerkezeti sérülések, szigetelő képesség romlása, rövidebb élettartam.

**ALKALMAZÁSI TERÜLET** ÚJ és régi épületeknél homlokzati vakolatok (zsákos, akril és szilikon bázisú), lábazati vakolatok, homlokzati falfestékek utólagos felületi kezelésére.

**ALAPFELÜLET JELLEMZŐI** Az alapfelület szilárd, por- és szennyeződésmentes, valamint teljes rétegvastagságában száraz legyen. A felület legyen sík, homogén, sérülésmentes.

**FELDOLGOZÁS MÓDJA** A bevonó anyagot mindig száraz, tiszta, pormentes felületre kell felhordani 2 rétegben. A 2 réteg között +20 °C felületi és léghőmérséklet esetén minimum 4 óra száradási időt kell biztosítani. Nedves, párás, csapadékos időben a bevonó anyagot nem szabad felhasználni. Felhordás után legalább 24 órán át védeni kell a csapadéktól, illetve nedvességtől. A felhordás és száradási idő alatt a felületi és léghőmérséklet 10 °C alá nem süllyedhet. Termékeinkhez színezőanyagot, vagy más egyéb anyagot (a feltüntetett víz mennyiségén kívül), házilag hozzáadni nem szabad! Többletanyag felhordása és eldolgozása strukturális különbséget okoz.

**FONTOS TUDNIVALÓK** A bevonó anyagba idegen anyagot belekeverni tilos! A TEXTURATO védőbevonat teljes felületre történő felhordása előtt javasolt felület próbát végezni! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a száradást. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli

**MINŐSÍTÉSEK/ TERMÉKSZABVÁNY**

 MSZ EN 1062-1:2004.

**MŰSZAKI ALAPADATOK**

|  |  |
| --- | --- |
| **Anyagigény:** | ~0,1 l/m2/réteg.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítás:** | nem hígítható! |
| **Felhordás eszközei:** | ecset, henger, szórópisztoly. |
| **Kültéri/Beltéri:** | Kültéri felhasználásra. |
| **Javasolt rétegszám:** | 2 réteg. |
| **Hőmérséklet:** | +10 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~24 óra. |
| **Átvonhatóság:** | minimum 4 óra. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | F. |

**KISZERELÉS** 4 l és 8 l, légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).